./data/phi2331/phi020/phi2331.phi020.perseus-lat2.xml
et cum milites rogasset, cum aperte duces ambisset, factione Philippiminor apud omnes fuit  denique cum se videretminorem haberi, petiit ut aequale saltem inter eosesset imperium, nec impetravit  dehinc petiit utloco Caesaris haberetur, neque id obtinuit, petiit etiam ut praefecti loco esset Philippo, quod et ipsumnegatum est  ultimae preces fuerunt, ut eum Philippus pro duce haberet et pateretur vivere, ad quod quidem paene consenserat Philippus, ipse tacitus sed omnia per amicos agens nutibus atque consiliis verum cum secum ipse cogitaret amore populi Romani et senatus circa Gordianum et totius Africae ac Syriae totiusque orbis Romani, cum et nobilis esset et nepos ac filius imperatorum et bellis gravibus totam rem publicam liberasset, posse fieri ut flexa quandocumque militum voluntate Gordiano redderetur imperium repetenti, cum in Gordianum irae militum famis causa vehementes essent, clamantem e conspectuduci iussit ac despoliari et occidi, quod cum primo dilatum esset, post ut iussit impletum est  ita Philippus impie non iure obtinuit imperium